PMIndiaData/PMIndiaSum huggingface dataset:
భారత-ఆస్ట్రేలియా ప్రధానమంత్రుల మధ్య టెలిఫోన్‌ సంభాషణ

ప్రధానమంత్రి శ్రీ నరేంద్ర మోద ఇవాళ కామన్‌వెల్త్‌ ఆఫ్‌ ఆస్ట్రేలియా ప్రధానమంత్రి మాననీయ స్కాట్ మోరిసన్‌తో టెలిఫోన్‌లో సంభాషించారు. ప్రపంచ మహమ్మారి కోవిడ్‌-19 నేపథ్యంలో ప్రస్తుత పరిస్థితులపై దేశాధినేతలిద్దరూ చర్చించారు. అలాగే ఈ సవాలును ఎదుర్కొనడంలో తమతమ దేశాల్లో ప్రభుత్వపరంగా అనుసరించిన జాతీయ ప్రతిస్పందన వ్యూహాల గురించి పరస్పరం తెలియజేసుకున్నారు. ప్రస్తుత ఆరోగ్య సంక్షోభం పరిష్కారం దిశగా సంయుక్త పరిశోధన ప్రయత్నాలుసహా ద్వైపాక్షిక అనుభవాల ఆదానప్రదాన ప్రాముఖ్యంపైనా వారు అంగీకారానికి వచ్చారు. ప్రపంచవ్యాప్త ప్రయాణ ఆంక్షల కారణంగా భారత్‌లో చిక్కుకున్న ఆస్ట్రేలియా పౌరులకు అన్నివిధాలా సహాయ-సహకారాలు అందించేందుకు ప్రభుత్వం సిద్ధంగా ఉందని ప్రధానమంత్రి తెలిపారు. అదేవిధంగా ఆస్ట్రేలియాలోగల విద్యార్థులుసహా భారత పౌరులకు తాము కూడా తోడ్పాటునిస్తామని మాననీయ ప్రధాని స్కాట్‌ మోరిస్‌ కూడా హామీ ఇచ్చారు. వారందరూ ఉజ్వల ఆస్ట్రేలియా సమాజంలో భాగస్వాములేనని ఈ సందర్భంగా ఆయన సౌహార్ద భావం ప్రకటించారు. ప్రస్తుతం రెండు దేశాలూ ఆరోగ్య సంక్షోభ పరిష్కారంలో నిమగ్నమైనప్పటికీ ఇండో-పసిఫిక్‌ ప్రాంతంసహా భారత-ఆస్ట్రేలియా భాగస్వామ్యంపై శ్రద్ధ కొనసాగింపునకు అధినేతలిద్దరూ అంగీకరించారు.
పద్మ శ్రీ పురస్కార గ్రహీత డాక్టర్ సుశోవన్ బంద్యోపాధ్యాయ్ కన్నుమూత పట్లసంతాపం తెలిపిన ప్రధాన మంత్రి

పద్మశ్రీ పురస్కార గ్రహీత డాక్టర్ సుశోవన్ బంద్యోపాధ్యాయ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘డాక్టర్ సుశోవన్ బంద్యోపాధ్యాయ్ మనిషి లోని అత్యుత్తమ ఉత్సాహాని కి ఒక ప్రతీక గా నిలచారు. ఆయన ను ఒక దయామయుని గా మరియు ఎంతో మంది కి చికిత్స ను అందించినటువంటి విశాల హృదయుని గా స్మరించుకోవడం జరుగుతుంది. పద్మ పురస్కారాల ప్రదానం కార్యక్రమం లో ఆయన తో జరిపిన సంభాషణ నాకు గుర్తుకొస్తోంది. ఆయన కన్నుమూత తో నేను దుఃఖిస్తున్నాను. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
‘రాజేంద్ర కేంద్రీయ వ్యవసాయ విశ్వ విద్యాలయం’ పేరును “డాక్టర్ రాజేంద్ర ప్రసాద్  కేంద్రీయ వ్యవసాయ విశ్వ విద్యాలయం”గా మార్పు చేయడానికి సంబంధిత బిల్లులో ఆధికారిక సవరణ ప్రతిపాదనకు మంత్రిమండలి ఆమోదం

‘రాజేంద్ర కేంద్రీయ వ్యవసాయ విశ్వ విద్యాలయం’ పేరును “డాక్టర్ రాజేంద్ర ప్రసాద్ కేంద్రీయ వ్యవసాయ విశ్వ విద్యాలయం”గా మార్పు చేయడానికి సంబంధించిన రాజేంద్ర సెంట్రల్ అగ్రికల్చరల్ విశ్వ విద్యాలయ బిల్లు, 2015 లో ఆధికారిక సవరణ చేయాలన్న ప్రతిపాదనకు కేంద్ర మంత్రిమండలి ఎక్స్- పోస్ట్ ఫాక్టో ఆమోదం తెలిపింది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. విద్యా బోధనలో ప్రావీణ్యాన్ని అందించడం, ఆశించిన లక్ష్యాన్ని నెరవేర్చడం, వ్యవసాయం మరియు సంబంధిత శాస్త్ర విజ్ఞానంలో సుశిక్షితులైన వారిని దేశానికి అందించడం పూసా లో డాక్టర్ రాజేంద్ర ప్రసాద్ కేంద్రీయ వ్యవసాయ విశ్వవిద్యాలయ ఏర్పాటు లోని ఉద్దేశాలు. సాంకేతిక విజ్ఞానంలో సామర్ధ్యం కలిగివుండే మానవ వనరుల కొరతను, మౌలిక సదుపాయాల లోటును అధిగమించడంలో ఈ విశ్వ విద్యాలయం తోడ్పడనుంది. అంతేకాక, ఆ ప్రాంతంలో వ్యవసాయం, పశుపాలన, ఉద్యాన పంటల పెంపకం, మత్స్య పోషణ.. వీటి వికాసానికి ఈ సంస్థ దోహదపడనుంది. ఇప్పటికే విద్యా బోధన చేస్తున్న కళాశాలలు వ్యవసాయదారులకు ఆధునిక విజ్ఞానాన్నిపరిచయం చేయడంలో చేదోడు వాదోడుగా ఉండగలవు. ఇది అంతా కలుపుకొంటే, మొత్తం మీద ఆ ప్రాంతంలో వ్యవసాయ ఉత్పాదకత మెరుగు పడేందుకు మార్గం ఏర్పడగలదు.
ప్రధాన మంత్రి శ్రీ నరేంద్ర మోదీ రాష్ట్రపతి భవన్ వస్తు ప్రదర్శనశాల రెండో దశను ప్రారంభించారు

ప్రధాన మంత్రి శ్రీ నరేంద్ర మోదీ ఈ రోజు రాష్ట్రపతి భవన్ వస్తు ప్రదర్శనశాల రెండో దశను ప్రారంభించారు. ఈ కార్యక్రమంలో రాష్ట్రపతి శ్రీ ప్రణబ్ ముఖర్జీ, ఉప రాష్ట్రపతి శ్రీ హమీద్ అన్సారీ, ఇంకా ఇతర ఉన్నతాధికారులు పాలుపంచుకున్నారు. ఈ కార్యక్రమంలో ప్రధాన మంత్రి ప్రసంగిస్తూ, ఈ సందర్భంగా విడుదల అవుతున్న ప్రచురణలను ”గ్రంథాలు” (పాఠ్యగ్రంథాలు)గా అభివర్ణించారు. ఇవి చరిత్రలో ముద్రను వేయగలవని ఆయన అన్నారు. ఈ రోజు ప్రారంభానికి నోచుకున్న వస్తు ప్రదర్శనశాల గతాన్ని తిరిగి వ్యవహారంలోకి తీసుకువచ్చేందుకు చేపట్టిన ఒక గొప్పదైన పని అని కూడా ఆయన చెప్పారు. రాష్ట్రపతి శ్రీ ప్రణబ్ ముఖర్జీ భారతదేశానికి అందించిన సేవలు అపారమైనవి, అలాగే ఆయన రాష్ట్రపతి పదవికి సైతం జోడించింది ఎంతో ఉంది అని ప్రధాన మంత్రి అన్నారు. విభిన్నమైన రాజకీయ పూర్వ రంగాలకు చెందిన వారు కలసి ఎలా పనిచేయగలరో రాష్ట్రపతి శ్రీ ప్రణబ్ ముఖర్జీ ని చూసి మనం నేర్చుకోవచ్చు అని ప్రధాన మంత్రి అన్నారు. జల సంరక్షణ గాని, నవీకరణ యోగ్యమైన శక్తి గాని, లేదా లేదా డిజిటల్ ఇండియా గాని.. ఈ కార్యక్రమాలన్నింటినీ రాష్ట్రపతి భవన్ లో అమలుచేయడం గమనార్హమని ప్రధాన మంత్రి అన్నారు.
ప్రధాని శ్రీ బెంజామిన్ నెతన్యాహూ కు బహుమతులు అందజేసిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ కేరళ నుండి రెండు జ్ఞాపక చిహ్నాల ప్రతిరూపాలను ఇజ్రాయల్ ప్రధాని శ్రీ బెంజామిన్ నెతన్యాహూ కు బహూకరించారు. వాటిని భారతదేశంతో యూదులకు ఉన్న సుదీర్ఘ చరిత్ర తాలూకు కీలకమైన కళాకృతులుగా భావిస్తున్నారు. వాటిలో రెండు వేరు వేరు సముదాయాలకు చెందిన రాగి పలకలు ఉన్నాయి. అవి క్రీ.శ. 9వ, 10వ శతాబ్దాలలో చెక్కినవని నమ్ముతున్నారు. ఒకటో రాగి పలకల సముదాయం భారతదేశంలోని కొచ్చిన్ ప్రాంత యూదులకు పవిత్రమైన స్మారకచిహ్నం. దీనిని యూదుల నాయకుడైన శ్రీ జోసెఫ్ రబ్బాన్ కు వారసత్వంగా కొన్ని రాచరిక సంబంధిత ప్రత్యేక హక్కులను, విశేషాధికారాలను ధారదత్తం చేస్తున్నట్లుగా హిందూ రాజు శ్రీ చేరమాన్ పెరుమాళ్ (ఇతడు తరచు శ్రీ భాస్కర రవి వర్మగా కూడా ప్రసిద్ధుడు) వ్రాయించిన శాసన పత్రంగా ఎంచుతున్నారు. సంప్రదాయక యూదు విశ్వాసాల ప్రకారం, శ్రీ జోసెఫ్ రబ్బాన్ తదనంతరం శింగ్లి రాజకుమారుడుగా క్రంగనూర్ అనే ప్రాంతంలో ముకుట ధారి అయ్యారు. యూదులు కొచ్చిన్ కు, మలబార్ లోని ఇతర ప్రాంతాలకు వెళ్లడానికన్నా పూర్వం శతాబ్దాల తరబడి మతపరమైన మరియు సంస్కృతిపరమైన స్వతంత్ర ప్రతిపత్తిని అనుభవించింది ఈ క్రంగనూర్ లోనే. స్థానిక యూదు మతస్థులు శింగ్లి/క్రంగనూర్ నుండి తెచ్చిన పిడికెడు మట్టిని ప్రతి శవపేటికలో ఉంచే వారు. శింగ్లి/క్రంగనూర్ ను ఒక పవిత్ర ప్రదేశం గా, ‘‘రెండవ జెరుసలెమ్’’గా స్మరించుకొనే వారు. ఈ పలకల ప్రతిరూపాలు కోచి వద్ద ఉన్న మట్టనచేరి లోని పరదేశి మందిరం సహకారంతో తయారయ్యాయి. ఇక రెండో సముదాయానికి చెందిన రాగి పలకలు భారతదేశంతో యూదుల వాణిజ్య చరిత్ర తాలూకు ప్రప్రథమ పత్రాలు అని నమ్ముతున్నారు. ఈ పలకలు కొల్లమ్ లో వ్యాపారం చేసుకోవడానికి మరియు ఒక చర్చిని నెలకొల్పుకోవడానికిగాను పశ్చిమ ఆసియాకు చెందిన మరియు భారతీయ వ్యాపార సంఘాలకు భూమిని, ఇంకా పన్నుల పరంగా ప్రత్యేక హక్కులను స్థానిక హిందూ పాలకుడు వ్రాయించి ఇచ్చిన శాసనాన్ని గురించి వివరిస్తున్నాయి. ముస్లిములు, క్రైస్తవులు, పారసీకులతో పాటు జూడియో-పర్షియన్ భాషలలోను ఇంకా అరబిక్ మరియు పహ్లవి (మధ్య పర్షియా) భాషలలోనూ సంతకాలు పెట్టే ఒక యూదుల బృందం పశ్చిమ ఆసియా సంఘంలో కూడివుండేది. వారి యొక్క సంతకాలు- ఆ భాషలతో పరిచయం లేని స్థానిక కార్మికులు బిళ్లలుగా కత్తిరించినటువంటివి- ఈ పలకలలో చెక్కి ఉన్నాయి. ఈ పలకలకు ఒక ప్రతిరూపాన్ని తయారు చేయడంలో కేరళ లోని తిరువల్లా లో ఉన్న మాలంకర మార్ థోమా సిరియన్ చర్చి సహకారం అందించింది. వీటికి తోడు, ప్రధాన మంత్రి ఒక తోడా చుట్టను ప్రధాని శ్రీ నెతన్యాహూ కు ప్రదానం చేశారు. దీనిని కేరళ లోని పరదేశీ యూదు సముదాయం వారు విరాళంగా ఇచ్చారు. వంద సంవత్సరాల నాడు చేతి రాతతో రాసిన కాగితం చుట్టను 1568లో నిర్మాణమైన కోచి లోని పరదేశి మందిరానికి ఈ స్క్రాల్ ను అంకితం ఇవ్వడమైంది. తోడాను మడత పెట్టి ఒక చెక్క పెట్టెలో ఉంచిన చెక్క పెట్టె పై భాగంలో వెండి పలకలను అమర్చారు. దక్షిణ భారతదేశానికి సంబంధించిన దీపాల, పూల తీగల వంటి అలంకరణలు కలిగిన బంగారు పలకలను అమర్చిన ఒక లోహపు కిరీటం కూడా దీనిలో చేరి ఉంది.
స‌వ‌రించిన ప్ర‌త్యేక ప్రోత్సాహ‌కాల ప్యాకేజి స్కీమ్ కు ఆమోదం తెలిపిన మంత్రివర్గం

ఎల‌క్ట్రానిక్ రంగంలో పెట్టుబ‌డులు మ‌రిన్ని ఆక‌ర్షించ‌డం ద్వారా 2020 నాటికి ఎల‌క్ట్రానిక్స్ దిగుమ‌తులను నికరంగా సున్నా స్థాయికి త‌గ్గించేందుకు ఉద్దేశించిన స‌వ‌రించిన ప్ర‌త్యేక ప్రోత్సాహ‌క ప్యాకేజి స్కీమ్ కు (ఎమ్-ఎస్ఐపిఎస్) మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర‌ మోదీ మంత్రివర్గ సమావేశానికి అధ్య‌క్ష‌త‌ వహించారు. ఎల‌క్ట్రానిక్స్ సిస్ట‌మ్ డిజైన్, త‌యారీ (ఇఎస్ డిఎం) రంగంలోకి మ‌రిన్ని పెట్టుబ‌డులను ఆక‌ర్షించ‌డంతో పాటు ఎమ్-ఎస్ఐపిఎస్ స‌వ‌ర‌ణ వ‌ల్ల దేశంలో ఉపాధి అవ‌కాశాలు పెరిగి, దిగుమ‌తుల‌పై ఆధార‌పడడం త‌గ్గుతుంది. ఈ స్కీమ్ కింద ఇప్ప‌టికే ఆమోదం పొందిన ప్రాజెక్టుల వ‌ల్ల ఒక మిలియ‌న్ ఉద్యోగాలు (ప్ర‌త్య‌క్ష‌ంగాను, ప‌రోక్ష‌ంగాను) అందుబాటులోకి వ‌స్తాయి. ఈ విధానం ఎల‌క్ట్రానిక్ వ‌స్తువుల త‌యారీలో పెట్టుబ‌డుల ఆక‌ర్ష‌ణ‌కు అన్ని రాష్ట్రాలకు, జిల్లాల‌కు అవ‌కాశం క‌ల్పిస్తోంది. ఈ స్కీమ్ కింద ఇప్ప‌టికి 243 ద‌ర‌ఖాస్తులు రాగా 17,997 కోట్ల రూపాయ‌ల విలువ గ‌ల 75 ద‌ర‌ఖాస్తుల‌కు ఆమోదం తెలిపారు. స‌వ‌ర‌ణ‌లోని ప్ర‌ధానాంశాలు : ఎ) ఈ స్కీమ్ కింద ద‌ర‌ఖాస్తుల‌ను 2018 డిసెంబ‌రు 31వ తేదీ వ‌ర‌కు లేదా ఈ స్కీమ్ లో చేరే వారికి అందించేందుకు నిర్దేశించుకున్న‌10,000 కోట్ల రూపాయ‌ల ప్రోత్సాహ‌కాల క‌ల్ప‌న ల‌క్ష్యం చేరిన వెంట‌నే ఏది ముందు పూర్త‌యితే ఆ నాటి వ‌ర‌కు స్వీక‌రిస్తారు. 10,000 కోట్ల రూపాయ‌ల ల‌క్ష్యాన్ని చేరిన త‌రువాత మ‌రింత ఆర్థిక క‌ట్టుబాటు అవ‌స‌ర‌మా అన్న విష‌యం ప‌రిశీలిస్తారు. బి) కొత్త అనుమ‌తుల‌న్నింటికీ ద‌ర‌ఖాస్తు తేదీ నుంచి కాకుండా అనుమ‌తి ల‌భించిన తేదీ నుంచి ఈ స్కీమ్ కింద ప్ర‌క‌టించిన ప్రోత్సాహ‌కాలు అందుబాటులో ఉంచుతారు. సి) ప్రాజెక్టుకు అనుమ‌తి ల‌భించిన తేదీ నుండి 5 సంవత్సరాల లోపు అమ‌లుచేసిన పెట్టుబ‌డుల‌కే ఈ ప్రోత్సాహ‌కాలు అందుబాటులో ఉంటాయి. డి) అన్ని ర‌కాలుగాను అర్హ‌త గ‌ల ద‌ర‌ఖాస్తుల‌కు పూర్తి చేసిన ద‌ర‌ఖాస్తులు స‌మ‌ర్పించిన తేదీ నుండి సాధార‌ణంగా 120 రోజుల వ్య‌వ‌ధిలో అనుమ‌తులు మంజూరు చేస్తారు. ఇ) ఈ స్కీమ్ కింద ప్రోత్సాహ‌కాలు పొందిన యూనిట్ క‌నీసం మూడు సంవ‌త్స‌రాల పాటు వాణిజ్య‌ప‌రంగా ఉత్ప‌త్తి చేస్తామ‌న్న హామీ ప‌త్రం స‌మ‌ర్పిస్తుంది. ఎఫ్) ప్రాజెక్టుకు అనుమ‌తి మంజూరు చేసే క‌మిటీకి ఎల‌క్ట్రానిక్స్ మ‌రియు ఐటి శాఖ కార్య‌ద‌ర్శి అధ్య‌క్ష‌త వ‌హిస్తారు. జి) 6,850 కోట్ల రూపాయ‌ల (సుమారు ఒక బిలియ‌న్ యుఎస్ డాల‌ర్లు) పెట్టుబ‌డికి పైబ‌డిన మెగా ప్రాజెక్టుల ప‌రిశీల‌న కోసం నీతి ఆయోగ్ సిఇఒ, వ్య‌య‌ శాఖ కార్య‌ద‌ర్శి, ఎల‌క్ట్రానిక్ మ‌రియు ఐటి శాఖ కార్య‌ద‌ర్శి స‌భ్యులుగా కేబినెట్ కార్య‌ద‌ర్శి నాయ‌క‌త్వంలో ఒక ప్ర‌త్యేక క‌మిటీ ఏర్పాటు చేస్తారు. పూర్వరంగం ఎల‌క్ట్రానిక్స్ సిస్ట‌మ్ డిజైన్, త‌యారీ (ఇఎస్ డిఎం) రంగంలోకి భారీ మొత్తంలో పెట్టుబ‌డులు ఆక‌ర్షించేందుకు ప్ర‌త్యేక ప్రోత్సాహ‌క ప్యాకేజిలు అందించేందుకు కేంద్ర‌ మంత్రివర్గం 2012 జూలైలో ఎమ్-ఎస్ఐపిఎస్ ను ఆమోదించింది. ఈ స్కీమ్ కింద ప్ర‌త్యేక ఆర్థిక మండ‌ళ్ళ‌లో (ఎస్ఇజడ్) ఏర్పాటు చేసే ప‌రిశ్ర‌మ‌ల‌పై పెట్టుబ‌డి వ్య‌యంలో 20 శాతం, నాన్ సెజ్ ల‌లో ఏర్పాటు చేసే ప‌రిశ్ర‌మ‌ల‌పై పెట్టుబ‌డి వ్య‌యంలో 25 శాతం స‌బ్సిడీగా అందిస్తారు. విధివిధానాలు మ‌రింత స‌ర‌ళం చేయ‌డం, ప‌రిధిని విస్త‌రించ‌డం కోసం 2015 ఆగ‌స్టులో ఈ స్కీమ్ ను స‌వ‌రించారు. ఎల‌క్ట్రానిక్స్ సిస్ట‌మ్ డిజైన్, త‌యారీ (ఇఎస్ డిఎం) విభాగంలోకి ఈ స్కీమ్ 1,26,838 కోట్ల రూపాయ‌ల పెట్టుబ‌డులు ఆక‌ర్షించింది. ఇందులో 17,997 కోట్ల రూపాయ‌ల విలువ గ‌ల పెట్టుబ‌డుల‌కు ఎల‌క్ట్రానిక్ మ‌రియు ఐటి శాఖ అనుమ‌తులు మంజూరు చేసింది. ఎమ్-ఎస్ఐపిఎస్ దేశంలో ఎల‌క్ట్రానిక్స్ విభాగంలో పెట్టుబ‌డులు సానుకూల ప్ర‌భావం చూప‌గ‌లిగింది.
గ్రామీణ అభివృద్ధి, పేదరికం నిర్మూలన రంగాలలో భారతదేశం, మారిషస్ ల మధ్య ఎమ్ ఒ యు కు మంత్రిమండలి ఆమోదం

భారతదేశం, మారిషస్ ల మధ్య అవగాహన పూర్వక ఒప్పంద పత్రం (ఎమ్ ఒ యు) పై సంతకాలకు కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ మావేశానికి అధ్యక్షత వహించారు. ఈ ఎమ్ ఒ యు మారిషస్ గణతంత్రపు ప్రధాన మంత్రి కార్యాలయం లోని జాతీయ అభివృద్ధి యూనిట్ కు, భారతదేశ ప్రభుత్వం లోని గ్రామీణ అభివృద్ధి శాఖకు మధ్య గ్రామీణాభివృద్ధి రంగంలో సహకారం కోసం ఒక ఫ్రేమ్ వర్క్ ను ఏర్పాటు చేయడానికి తోడ్పడగలదు. ఈ ఎమ్ ఒ యు ఉభయ దేశాల మధ్య సమానత్వం, పరస్పర ప్రయోజనాల ప్రాతిపదికన గ్రామీణాభివృద్ధి, సామర్ధ్య నిర్మాణ రంగాలలో సహకారాన్ని ప్రోత్సహించగలదు. ఈ అవగాహనపూర్వక ఒప్పందంలో భాగంగా గ్రామీణాభివృద్ధి రంగంలో సహకారం కోసం ఒక సంయుక్త సంఘాన్ని ఏర్పాటు చేస్తారు. ఈ సంఘం ఇరు పక్షాలకు అనువైన తేదీలలో రెండు దేశాలలోను ఏదైనా ఒక దేశంలో సమావేశం అవుతూ ఉంటుంది. ఈ అవగాహన పూర్వక ఒప్పందంపై సంతకాలు జరిగిన రోజు నుండి ఇది అమలులోకి రాగలదు. తగిన సాంకేతిక సహకారానికి వీలు కల్పించడం, సమన్వయ పరచుకోవడం కోసం ఇరు దేశాలూ అంగీకరించాయి. వీటిలో భాగంగా ఈ అవగాహనపూర్వక ఒప్పందం లక్ష్యాలను నెరవేర్చడంలో భారతీయ నైపుణ్య సంస్థలు సహాయం చేయడానికి ముందుకు వస్తాయి. గ్రామీణాభివృద్ధి రంగంలో సంబంధిత సమాచారాన్ని, పత్రాలను ఇచ్చి పుచ్చుకొంటారు. గ్రామీణాభివృద్ధికి అవసరమైన చర్యలకు మద్దతునిస్తారు. విధానాలతో పాటు శాస్త్ర, సాంకేతిక సమాచారాన్ని ఆదాన ప్రదానం చేసుకొంటారు. పరస్పర ప్రయోజనకరమైన విషయాల్లో సంబంధిత సమాచారాన్ని ఒకదానికి మరొకటి మార్పిడి చేసుకొంటాయి. అనుభవాలను పంచుకోవడానికి వీలుగా ఏర్పాటు చేసే కార్యక్రమాల్లో పాల్గొనేటందుకు ఒక దేశానికి చెందిన వారు మరొక దేశంలో పర్యటిస్తారు. నిర్దిష్ట రంగాల ద్వారా మానవ వనరుల సామర్థ్యాన్ని పటిష్ఠపరచుకోవడానికి వీలుగా మారిషస్ లో శిక్షణకు – భారతదేశంలో పేరొందిన సంస్థల ద్వారా అనుకూలమైన పథకాలు, ఆధునిక సాంకేతిక విజ్ఞానం, అత్యాధునిక పరికరాలు, వస్తువులు, ఉత్తమ విధానాల మార్పిడికీ సహకారం అందించడం జరుగుతుంది. పూర్వ రంగం: గ్రామీణాభివృద్ధి, పేదరిక నిర్మూలన రంగాలలో భారతదేశం, మారిషస్ ల మధ్య ద్వైపాక్షిక సహకారం కోసం ఒక సంస్థను ఏర్పాటు చేసుకోవాలన్నఅంశం గత కొంతకాలంగా పరిశీలనలో ఉంది. రెండు దేశాల్లో ఎక్కువ శాతం జనాభా గ్రామీణ ప్రాంతాల్లోనే నివసిస్తూ – వ్యవసాయం, దాని అనుబంధ కార్యకలాపాలపై ఆధారపడి జీవిస్తున్నారు. దేశంలోని గ్రామీణ ప్రాంతాల సర్వతోముఖాభివృద్ధికి – గ్రామీణాభివృద్ధి శాఖ కీలకమైన పాత్రను పోషిస్తున్నది.
గురుగోవింద్ సింగ్‌జీ 350 వ ప్ర‌కాష్ ప‌ర్వ్ సంద‌ర్భంగా వారిని  స్మ‌రించుకున్న‌ప్ర‌ధాని

సిక్కుల ప‌ద‌వ గురువు గురుగోవింద్‌సింగ్‌జీ 350 వ ప్ర‌కాష్ పర్వ్ సంద‌ర్భంగా ప్ర‌ధాన మంత్రి న‌రేంద్ర‌మోదీ , గురుగోవింద్ సింగ్‌జీకి నివాళుల‌ర్పించారు. ఈ సంద‌ర్భంగా మాట్లాడుతూ ప్ర‌ధాన‌మంత్రి,” గురుగోవింద్ సంగ్‌జీ 350 వ ప్ర‌కాష్ ప‌ర్వ్ సంద‌ర్భంగా ప‌ర‌మ‌పూజ్య గురుగోవింద్‌సింగ్‌జీకి నేను శిర‌సు వంచి న‌మ‌స్క‌రిస్తున్నాను. వారు మూర్తీభ‌వించిన అస‌మాన ధైర్య‌శాలి, అపార జ్ఞాన ఖ‌ని.వారు చేసిన మంచిప‌నులు, వారి మ‌హోన్న‌త ఆలోచ‌న‌లు త‌ర‌త‌రాల ప్ర‌జ‌ల‌కు ప్రేర‌ణ‌గా నిలుస్తాయి. గురుగోవింద్ సింగ్‌జీ స‌మాన‌త్వ శ‌క్తిని విశ్వ‌సించారు. అన్ని ర‌కాల‌ సామాజిక వివ‌క్ష‌ను వారు వ్య‌తిరేకించారు. వారి న్యాయ‌దృష్టి, నిజాయితీ వారు అంద‌రికీ గౌర‌వ‌నీయుల‌య్యారు.”
వరిష్ఠ పెన్షన్ బీమా యోజన – 2017

వరిష్ఠ పెన్షన్ బీమా యోజన – 2017 (విపిబివై 2017)ను ప్రవేశపెట్టేందుకు కేంద్ర మంత్రివర్గం తన పోస్ట్- ఫ్యాక్టో ఆమోదాన్ని తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. సమాజంలో అన్ని వర్గాలను ఆర్థిక సేవల పరిధిలోకి తీసుకురావడం మరియు ఆయా వర్గాలన్నింటికి సాంఘిక భద్రతను కల్పించడానికి ప్రభుత్వం కంకణబద్ధురాలు కావడంలో ఈ విపిబివై కూడా ఒక భాగంగా ఉన్నది. ఈ పథకాన్ని భారతీయ జీవిత బీమా సంస్థ (ఎల్ఐసి) ద్వారా ప్రస్తుత ఆర్థిక సంవత్సరంలోనే అమలు చేయడం జరుగుతుంది. వృద్ధాప్యంలో సాంఘిక భద్రతను కల్పించడం మరియు 60 సంవత్సరాలు అంతకు మించి వయస్సు కలిగిన వారిని అనిశ్చిత మార్కెట్ పరిస్థితుల కారణంగా వారి వడ్డీ రూపేణా ఆదాయం ముందుముందు క్షీణించకుండా వారి ప్రయోజనాలను కాపాడడం ఈ పథకం ఉద్దేశాలు. ఈ పథకం పది సంవత్సరాల పాటు ఏటా 8 శాతం ప్రతిఫలానికి పూచీ పడే ప్రాతిపదికన పింఛన్ ను అందజేస్తుంది. నెలవారీ / త్రైమాసిక / అర్థ సంవత్సర మరియు సాంవత్సరిక పింఛన్ ను ఎంచుకొనే ఐచ్ఛికం ఇందులో లభిస్తుంది. ఎల్ఐసి సంపాదించిపెట్టే ప్రతిఫలానికి మరియు 8 శాతం హామీతో కూడిన ప్రతిఫలానికి మధ్య వ్యత్యాసాన్ని భారత ప్రభుత్వం సబ్సిడీ రూపంలో వార్షిక ప్రాతిపదికన భరిస్తుంది. విపిబివై-2017ని ఈ పథకం ప్రవేశపెట్టిన తేదీ నాటి నుండి ఒక సంవత్సర కాలం లోపల సబ్ స్క్రిప్షన్ కోసం తెరచి ఉంచేటట్లుగా ప్రతిపాదించారు.
మ‌ణిపూర్ గ‌వ‌ర్న‌ర్ శ్రీ స‌య్య‌ద్ అహ్మ‌ద్ మృతిపై ప్ర‌ధాని సంతాపం

మ‌ణిపూర్ గ‌వ‌ర్న‌ర్ శ్రీ స‌య్య‌ద్ అహ్మ‌ద్ మృతిపై ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ” మ‌ణిపూర్ గ‌వ‌ర్న‌ర్ శ్రీ స‌య్య‌ద్ అహ్మ‌ద్ అనుభ‌వ‌జ్ఞుడైన రాజ‌కీయ నేత‌. ఆయ‌న త‌న రాజ‌కీయ జీవితంలో ఎన్నో కీల‌క ప‌ద‌వుల‌ను అధిరోహించారు. ఆయ‌న మృతి న‌న్ను బాధించింది. ఆయ‌న ఆత్మ‌కు శాంతి చేకూరాలి ” అని ప్ర‌ధాన మంత్రి పేర్కొన్నారు.
భారతదేశంలో వియత్నాం అధ్యక్షుల వారి ఆధికారిక పర్యటన సందర్భంగా కుదిరిన ఎమ్ఒయులు/  ఒప్పందాల జాబితా (మార్చి 03, 2018)

1 ఆర్థిక‌, వాణిజ్య స‌హ‌కారంపై ఎమ్ఒయు ఉభ‌య దేశాల మ‌ధ్య ఆర్థిక‌, వాణిజ్య కార్య‌క‌లాపాల‌ను ప్రోత్స‌హించేందుకు ఒక యంత్రాంగాన్ని ఏర్పాటు చేయడం ఈ ఎమ్ఒయు ప్ర‌ధాన ప్ర‌యోజ‌నం శ్రీ‌మ‌తి సుష్మాస్వ‌రాజ్‌, గౌర‌వనీయ విదేశీ వ్య‌వ‌హారాల శాఖ మంత్రి గౌర‌వ‌నీయ‌ శ్రీ ట్రాన్ తువాన్ ఆన్‌, ప‌రిశ్ర‌మ‌లు మరియు వ్యాపార శాఖ‌ మంత్రి 2 భార‌త వ్య‌వ‌సాయ ప‌రిశోధ‌న మండ‌లి (ఐసిఎఆర్‌) మ‌రియు వియ‌త్నాం వ్య‌వ‌సాయ‌, గ్రామీణాభివృద్ధి మంత్రిత్వ శాఖ‌ల మధ్య 2018-2022 సంవ‌త్స‌రాల‌కుగాను ఉద్దేశించినటువంటి ఒక కార్యాచ‌ర‌ణ ప్ర‌ణాళిక వ్య‌వ‌సాయం, అనుబంధ రంగాల్లో సాంకేతిక ప‌రిజ్ఞానం బ‌దిలీపై స‌హ‌కారాన్ని ప్రోత్స‌హించ‌డంతో పాటు ప‌ర‌స్ప‌రం సాంకేతిక నిపుణుల ప‌ర్య‌ట‌న‌లు ఏర్పాటు చేసుకోవ‌డం ఈ కార్యాచరణ ప్రణాళిక ల‌క్ష్యం శ్రీ‌మ‌తి సుష్మాస్వ‌రాజ్‌, గౌర‌వనీయ విదేశీ వ్య‌వ‌హారాల శాఖ మంత్రి మాన్య శ్రీ ఎన్ గుయెన్ శువాన్ కువాంగ్‌, వ్య‌వ‌సాయం మ‌రియు గ్రామీణాభివృద్ధి శాఖ‌ మంత్రి 3 భారతదేశానికి చెందిన గ్లోబల్ సెంటర్ ఫర్ న్యూక్లియర్ ఎనర్జీ పార్ట్ నర్ శిప్ (జిసిఎన్ ఇపి) మ‌రియు వియ‌త్నాం అటామిక్ ఎనర్జీ ఇన్ స్టిట్యూట్ (వినాతోం)ల మ‌ధ్య సహకారానికి సంబంధించిన ఎమ్ఒయు శాంతియుత ప్ర‌యోజ‌నాల‌కు అణు శక్తి వినియోగం రంగంలో సాంకేతిక స‌హ‌కారాన్ని మ‌రింత బ‌లోపేతం చేసుకోవ‌డం ఈ ఎమ్ఒయు ల‌క్ష్యం. శ్రీ శేఖ‌ర్ బ‌సు, కార్య‌ద‌ర్శి, అణు శక్తి విభాగం మాన్య శ్రీ డాంగ్ దిన్ కువై, విదేశీ వ్య‌వ‌హారాల శాఖ ఉప మంత్రి
ర‌ష్యా ప‌ర్య‌ట‌న‌కు బ‌యలుదేరే ముందు ప్ర‌ధాని ప్ర‌క‌ట‌న

ఈ రోజు నేను ర‌ష్యా ప‌ర్య‌ట‌న‌కు బ‌య‌లుదేరి వెళుతున్నాను. మేం ప్ర‌భుత్వం ఏర్పాటు చేసిన త‌ర్వాత తొలి ద్వైపాక్షిక ప‌ర్య‌ట‌న ఇది. ఈ ప‌ర్య‌ట‌న ఫ‌లితంపై నేను చాలా ఆశావ‌హంగా ఉన్నాను. ద‌శాబ్దాలుగా భార‌త, ర‌ష్యా మైత్రికి చ‌రిత్ర సాక్షి. ప్ర‌పంచంలో భార‌త్‌కు అత్యంత విలువైన మిత్ర‌ దేశాల్లో ర‌ష్యా ఒక‌టి. 2001 జ్ఞాప‌కాలు నా మ‌దిని త‌డుతున్నాయి. అప్పుడే నేను గుజ‌రాత్ ముఖ్య‌మంత్రిగా ప‌ద‌వీ బాధ్య‌త‌లు చేప‌ట్టాను. అట‌ల్‌ జీ తో క‌లిసి ర‌ష్యా సంద‌ర్శించే అవ‌కాశం వ‌చ్చింది. భార‌త‌-ర‌ష్యా వార్షిక స‌మావేశాల‌కు నాంది అది. అప్ప‌టి నుంచి ఇప్ప‌టి వ‌ర‌కు ఉభ‌య దేశాల మ‌ధ్య వార్షిక స‌మావేశాలు నిరంత‌రాయంగా జ‌రుగుతూనే ఉన్నాయి. నా ఈ ప‌ర్య‌ట‌న‌తో భార‌త‌, ర‌ష్యాల మధ్య ఆర్థిక‌, ఇంధ‌న‌, భ‌ద్ర‌తా విభాగాల్లో స‌హ‌కారం మ‌రింత లోతుగా పాతుకుంటుంద‌ని భావిస్తున్నాను. సైన్స్ అండ్ టెక్నాల‌జీ, మైనింగ్ వంటి రంగాల‌కు కూడా ఈ స‌హ‌కారం విస్త‌రించాల‌ని మేం కోరుతున్నాం. భార‌త‌, ర‌ష్యాల మ‌ధ్య వాణిజ్య బంధం కూడా మ‌రింత‌గా పెరుగుతుంద‌ని నేను భావిస్తున్నాను. ఇది ఉభ‌య దేశాల‌కే కాదు… ప్ర‌పంచం మొత్తానికి ప్ర‌యోజ‌న‌క‌రం అవుతుంది. ఈ ప‌ర్య‌ట‌న స‌మ‌యంలో నేను ర‌ష్యా అధ్య‌క్షుడు పుతిన్‌తో విస్తృతంగా చ‌ర్చ‌లు జ‌రుపుతాను. భార‌త్‌లో పెట్టుబ‌డులు పెట్టాల్సిందిగా ఆహ్వానించేందుకు ర‌ష్యా వ్యాపార‌వేత్త‌ల‌తో ప్ర‌త్యేకంగా స‌మావేశ‌మ‌వుతాను. ఫ్రెండ్స్ ఆఫ్ ఇండియా కార్య‌క్ర‌మానికి కూడా నేను హాజ‌ర‌వుతాను. ఉభ‌య దేశాల ప్ర‌జ‌ల మ‌ధ్య ఉన్న బాంధ‌వ్యాన్ని ఈ ప‌ర్య‌ట‌న మ‌రింత ముందుకు తీసుకువెడుతుంద‌ని నేను భావిస్తున్నాను.
జ‌న ఆరోగ్య యోజ‌న‌ను రాంచీలో ప్రారంభించ‌నున్న‌ ప్ర‌ధాన‌మంత్రి శ్రీ‌న‌రేంద్ర మోదీ

సిక్కింలో పాక్యాంగ్ విమానాశ్ర‌యాన్నీ ప్రారంభించ‌నున్న ప్ర‌ధాన‌మంత్రి ప్ర‌ధాన‌మంత్రి శ్రీ న‌రేంద్ర మోదీ, ప్ర‌ధాన‌మంత్రి జ‌న్ ఆరోగ్య యోజ‌న‌(పిఎంజెఎ) ప‌థ‌కాన్ని 2018 సెప్టెంబ‌ర్ 23న ప్రారంభిస్తారు. ఈ ప‌థ‌కం కింద ప‌ది కోట్ల కుటుంబాల‌కు ఏటా ఒక్కొక్క‌రికి ఐదు ల‌క్ష‌ల రూపాయ‌ల వ‌ర‌కు ఆరోగ్య ర‌క్ష‌ణ క‌ల్పిస్తారు. ప్ర‌ధాన‌మంత్రి పి.ఎం.జె.ఎ.వై ప్ర‌ద‌ర్శ‌న‌ను తిల‌కిస్తారు. ల‌బ్ధిదారుల గుర్తింపు, ఈ కార్డ్ త‌యారీ వంటివాటి ప్ర‌ద‌ర్శ‌న‌ను కూడా ప్ర‌ధాన‌మంత్రి తిల‌కిస్తారు. ఆ కార్య‌క్ర‌మంలోనే ప్ర‌ధాన‌మంత్రి చాయిబాసా, కొడెర్మ‌ల‌లో వైద్య‌క‌ళాశాల‌ల ఏర్పాటుకు ప్ర‌ధాన‌మంత్రి శంకుస్థాప‌న చేస్తారు. ప‌ది హెల్త్‌, వెల్‌నెస్ కేంద్రాల‌ను కూడా ప్ర‌ధాన‌మంత్రి ప్రారంభిస్తారు. సిక్కింలోని గ్యాంగ్‌టాక్ వెళ్ల‌డానికి ముందు ఆయ‌న బ‌హిరంగ సభ‌లో ప్ర‌జ‌ల‌నుద్దేశించి ప్ర‌సంగిస్తారు. సెప్టెంబ‌ర్ 24న ప్ర‌ధాన‌మంత్రి స‌క్కింలోని ప‌క్యాంగ్ విమానాశ్ర‌యాన్ని ప్రారంభిస్తారు. దీనితో సిక్కిం రాష్ట్రం విమాన‌యాన ప‌టంలో స్థానం సంపాదించుకుంటుంది. ఈ విమానాశ్ర‌యం సిక్కింను ఇత‌ర ప్రాంతాల‌తో అనుసంధానించ‌డానికి వీలు క‌ల్పిస్తుంది. ప‌ర్యాట‌క రంగ అభివృద్ధికి ఈ విమానాశ్ర‌యం వీలుక‌ల్పించ‌నుంది. ప్ర‌ధాన‌మంత్రి ప‌క్యాంగ్ విమానాశ్రయానికి చేరుకున్న అనంత‌రం అక్క‌డ ఆయ‌న‌కు విమానాశ్ర‌యం,టెర్మిన‌ల్ భ‌వ‌నాల గురించి వివ‌రిస్తారు. ప‌క్యాంగ్ విమానాశ్ర‌యం ప్రారంభానికి సూచిక‌గా ఏర్పాటు చేసిన ఫ‌ల‌కాన్ని ప్ర‌ధాన‌మంత్రి ఆవిష్క‌రిస్తారు. అనంత‌రం ఆయ‌న అక్క‌డ ఏర్పాటు చేసిన స‌భ‌లో ప్ర‌సంగిస్తారు.
రెండు సార్లు పన్ను విధించడాన్ని నివారించడం మరియు ఆదాయంపై చెల్లించవలసిన పన్నులకు సంబంధించి ఫిస్కల్ ఇవేఝన్ కు పాల్పడడాన్ని నిరోధించడం కోసం భారతదేశానికి, తాజికిస్తాన్ కు మధ్య ఉన్న ఒప్పందాన్ని సవరించే ఒడంబడికల ప్రాథమిక పత్రానికి  ఆమోదం తెలిపిన మంత్రిమండలి

రెండు సార్లు పన్ను విధించడాన్ని నివారించడం మరియు ఆదాయంపై చెల్లించవలసిన పన్నులకు సంబంధించి ఫిస్కల్ ఇవేఝన్ కు పాల్పడడాన్ని నిరోధించడం కోసం భారతదేశానికి, తాజికిస్తాన్ కు మధ్య ఉన్న ఒప్పందాన్ని సవరించే ఒడంబడికల ప్రాథమిక పత్రానికి మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఒడంబడికల ప్రాథమిక పత్రం అమలులోకి వచ్చిన అనంతరం, ద్వంద్వ పన్నుల నివారణ ఒప్పందం (డిటిఎఎ) లో భాగంగా మార్పిడి చేసుకొనే సమాచారాన్ని పన్నేతర ప్రయోజనాల కోసం ఇతర చట్ట అమలు ఏజెన్సీలతోనూ పంచుకొనేందుకు వీలు కల్పిస్తుంది.
ముఖ్య‌మంత్రులు, హైకోర్టు ప్ర‌ధాన న్యాయ మూర్తుల‌ సంయుక్త స‌మావేశాన్ని ఉద్దేశించి ప్రసంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లో జ‌రిగిన ముఖ్య‌మంత్రులు, హైకోర్టు ప్ర‌ధాన న్యాయ‌మూర్తుల సంయుక్త స‌మావేశంలో పాల్గొని, ప్రసంగించారు. న్యాయ‌ వ్య‌వ‌స్థ‌పై సామాన్య‌ మాన‌వుడికి పూర్తి న‌మ్మ‌కం ఉన్న సంగతిని ప్రధాన మంత్రి ఈ సందర్భంగా ప్రస్తావించారు. భార‌తదేశం లోని వేరు వేరు న్యాయస్థానాలలో పెద్ద‌ సంఖ్య‌లో కేసులు పెండింగ్ లో ఉన్నట్లు చెప్పిన భారతదేశ ప్ర‌ధాన న్యాయ‌మూర్తి ప్ర‌సంగాన్ని ప్ర‌ధాన మంత్రి ఉటంకిస్తూ.. ప్ర‌ధాన న్యాయ‌మూర్తి ఆవేద‌న‌ను తాను అర్థం చేసుకున్నానన్నారు. ఈ తరహా స‌మ‌స్య‌లకు ప‌రిష్కారాలను కనుగొనడంలో ప్ర‌భుత్వం, న్యాయ‌ వ్య‌వ‌స్థ‌ ముందు ముందు క‌లసి ప‌ని చేయవచ్చునన్న ఆశాభావాన్ని ప్రధాన మంత్రి వ్యక్తం చేశారు. వీటితో పాటు చ‌ట్టాల సంపుటిలోని పురాతన చ‌ట్టాల‌ను తొల‌గించేందుకు త‌మ‌ ప్ర‌భుత్వం చేస్తున్న ప్రయాసలను గురించి ప్రధాన మంత్రి నొక్కిచెప్పారు.
‘జన్ ధన్ యోజన’ మూడవ వార్షికోత్సవం సందర్భంగా లబ్ధిదారులందరికీ అభినందనలు తెలిపిన ప్రధాన మంత్రి

‘జన్ ధన్ యోజన’ మూడు సంవత్సరాలు పూర్తి చేసుకున్న సందర్భంగా చరిత్రాత్మకమైనటువంటి ఈ ఆర్థిక సమ్మిళిత కార్యక్రమం యొక్క లబ్ధిదారులందరికీ ప్రధాన మంత్రి శ్రీ నరేంద్ర మోదీ అభినందనలు తెలియజేశారు. ‘‘ఈ రోజున ‘జన్ ధన్ యోజన’కు మూడు సంవత్సరాలు పూర్తి అవుతున్నాయి. కోట్లాది ప్రజలకు, మరీ ముఖ్యంగా ఈ కార్యక్రమం ద్వారా ప్రయోజనం పొందిన పేదలకు ఇవే నా అభినందనలు. పేదలను, అణగారిన వర్గాల వారిని ఆర్థిక ప్రధాన స్రవంతిలోకి తీసుకువచ్చేందుకు ఉద్దేశించిన ‘జన్ ధన్’ విప్లవం ఒక చరిత్రాత్మకమైన ఉద్యమం. ‘జన్ ధన్ యోజన’, ‘సామాజిక భద్రత పథకాలు’, ‘ముద్ర’, ఇంకా ‘స్టాండప్ ఇండియా’ ల ద్వారా మేము లక్ష‌లాది ప్రజల ఆకాంక్ష‌లకు రెక్కలు తొడిగాము. గొప్ప ఉత్సాహంతో పేదలు మరియు అణగారిన వర్గాల వారి జీవితాలలో గుణాత్మకమైన, పరిణామ పూర్వకమైన మార్పును తీసుకు వచ్చేందుకు మేము చేస్తున్న ప్రయత్నాలు ఇక ముందు కూడా కొనసాగుతాయి’’ అని ప్రధాన మంత్రి తన సందేశంలో పేర్కొన్నారు.
ఔరంగాబాద్ రైలు ప్రమాదం లో ప్రాణనష్టం సంభవించడం పట్ల దు:ఖాన్ని వ్యక్తం చేసిన ప్ర‌ధాన మంత్రి

మహారాష్ట్ర లోని ఔరంగాబాద్ లో జరిగిన ఒక రైలు దుర్ఘటన లో ప్రాణనష్టం సంభవించడం పట్ల ప్ర‌ధాన మంత్రి శ్రీ న‌రేంద్ర మోదీ దు:ఖాన్ని వ్యక్తం చేశారు. ‘‘మహారాష్ట్ర లోని ఔరంగాబాద్ లో రైలు ప్రమాదం కారణం గా ప్రాణనష్టం సంభవించినందుకు గాను నేను అత్యంత అధిక దు:ఖాని కి లోనయ్యాను. రైల్వే మంత్రి శ్రీ పీయూష్ గోయల్ తో మాట్లాడాను; ఆయన పరిస్థితి ని నిశితం గా పర్యవేక్షిస్తున్నారు. అవసరమైన సహాయాన్ని చేతనైన అన్ని రకాలు గాను అందించడం జరుగుతోంది’’ అని ప్రధాన మంత్రి పేర్కొన్నారు.
ప‌ర్య‌ట‌న రంగం లో స‌హ‌కారాన్ని బ‌లోపేతం చేసుకోవ‌డం కోసం ప‌రాగ్వే కు మ‌రియు భార‌త‌దేశాని కి మ‌ధ్య ఎంఒయు కు ఆమోదం తెలిపిన మంత్రిమండ‌లి

ప‌ర్య‌ట‌న రంగం లో స‌హ‌కారాన్ని బ‌లోపేతం చేసుకోవ‌డం కోసం ప‌రాగ్వే కు మ‌రియు భార‌త‌దేశాని కి మ‌ధ్య అవగాహనపూర్వక ఒప్పందాని కి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న స‌మావేశ‌మైన మంత్రి మండ‌లి ఆమోదాన్ని తెలిపింది. ఈ ఎంఒయు పై 2019వ సంవ‌త్స‌రం సెప్టెంబ‌ర్ 27వ తేదీ న న్యూ ఢిల్లీ లో సంత‌కాలు జ‌రిగాయి. ఎంఒయు యొక్క ముఖ్యోద్దేశ్యాలు మ‌రియు ప్ర‌ధాన అంశాలు ఈ క్రింది విధం గా ఉన్నాయి: ఎ) ప‌ర్య‌ట‌న రంగం లో ద్వైపాక్షిక స‌హ‌కారాన్ని విస్త‌రించుకోవ‌డం; బి) ప‌ర్య‌ట‌న రంగాని కి సంబంధించిన స‌మాచారాన్ని మ‌రియు డేటా ను ఒక ప‌క్షాని కి మ‌రొక ప‌క్షం ఇచ్చి పుచ్చుకోవ‌డం; సి) హోట‌ళ్ళు మ‌రియు టూర్ ఆప‌రేట‌ర్లు, ఇంకా విమాన కంపెనీ లు స‌హా ప‌ర్య‌ట‌న రంగం తో సంబంధం క‌లిగిన వ‌ర్గాలన్నిటి మ‌ధ్య స‌హ‌కారాన్ని ప్రోత్స‌హించ‌డం; డి) మాన‌వ వ‌న‌రుల వికాసం లో స‌హ‌క‌రించుకోవ‌డం కోసం ఆదాన ప్రదాన కార్య‌క్ర‌మాల ను రూపొందించడం; ఇ) ప‌ర్య‌ట‌న మ‌రియు ఆతిథ్య రంగాల లో పెట్టుబ‌డులు; ఎఫ్) ఉభ‌య దేశాల ప‌ర్య‌ట‌న రంగం ప్రోత్సాహానికై టూర్ ఆప‌రేట‌ర్ల‌ు/ప్ర‌సార మాధ్య‌మాలు/ప్రముఖ వ్యక్తుల యాత్రల ను ప‌ర‌స్ప‌రం నిర్వ‌హించ‌డం; జి) ప్రోత్సాహం, మార్కెటింగ్ గమ్యాలు, అభివృద్ధి మరియు నిర్వహణ రంగాల లో అనుభవాన్ని ఒక పక్షం తో మరొక పక్షం పంచుకోవడం; హెచ్) ఒక దేశం లో జరిగే యాత్రా మేళా లు/ ప్ర‌ద‌ర్శ‌న‌ల లో మరొక దేశం పాలు పంచుకోవడం; ఇంకా ఐ) సుర‌క్షిత‌మైన, గౌర‌వ‌నీయ‌మైన మ‌రియు ప‌ర్య‌ట‌న అవ‌కాశాల ను ఎక్కువ సంఖ్య లో క‌ల్పించ‌డం. లాభాలు: ప‌రాగ్వే కు మ‌రియు భార‌త‌దేశాని కి మ‌ధ్య ఎంఒయు కుదరడం ప‌ర్య‌ట‌న రంగం లో ఈ రెండు దేశాలు స‌హ‌కారాన్ని పెంపొందించుకోవ‌డాని కి ఒక సంస్థాగ‌త‌మైన‌టువంటి యంత్రాంగాన్ని నెల‌కొల్ప‌డం లో స‌హ‌య‌కారి గా ఉంటుంది. ఇది ప‌రాగ్వే నుండి విదేశీ యాత్రికుల ఆగ‌మ‌నాన్ని అధికం చేసుకోవ‌డం లో భార‌త‌దేశాని కి మ‌రింత గా తోడ్ప‌ాటును అందిస్తుంది. త‌ద్వారా, ఆర్థికాభివృద్ధి మ‌రియు ఉద్యోగ క‌ల్ప‌న మెరుగవుతాయి. స్థూల స‌హ‌కారాని కి ఉద్దేశించిన రంగాల లో సంబంధిత ప‌క్షాలు అన్నిటి కి ప‌ర‌స్ప‌ర ప్ర‌యోజ‌నాలు అందేట‌ట్లుగా ప‌ర్య‌ట‌న రంగంలో దీర్ఘ కాల స‌హ‌కారాని కి అనుకూల‌మైన‌ స్థితిగ‌తుల ను ఈ ఎంఒయు ఏర్ప‌రుస్తుంది. ఈ ఎంఒయు లో నిర్దేశించిన ల‌క్ష్యాల ను సాధించుకొనే విధం గా సర్వోత్త‌మ‌ అభ్యాసాల ను రూపొందించి, వాటి ని ఆచ‌ర‌ణ లోకి తీసుకు వచ్చే ఆలోచనలు చేయడం జరుగుతుంది.